

Հանրապետական մանկավարժահոգեբանական կենտրոն

«Հանրակրթական դպրոցների ուսուցիչների և ուսուցչի օգնականների դասավանդման հմտությունների զարգացման ապահովում» ծրագիր

ՀԵՏԱԶՈՏԱԿԱՆ ԱՇԽԱՏԱՆՔ

Դպրոց՝ ՀՀ Շիրակի մարզի Մեղրաշենի միջնակարգ

Առարկա՝ Մայրենի

Թեմա՝ «Ինքնուրույնության և մոտիվացիայի ձևավորումը կրտսեր

դպրոցական տարիքում»

Վերապատրաստող, մենթոր՝ Վոլոդյա Գրիգորյան

Ուսուցիչ՝ Լարիսա Սարգսյան

Մեղրաշեն 2023

**Բովանդակություն**

Ներածություն\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ 3

Ինքնուրույնության և մոտիվացիայի ձևավորումը կրտսեր դպրոցական տարիքում\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_5

Եզրակացություն\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_10

Օգտագործված գրականության ցանկ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_11

**Ներածություն**

Ուսուցման մեթոդների դասակարգումը բավականին դժվար է, քանի որ այն պահանջում է հաշվի առնել ուսումնասիրվող ուսումնական առարկայի առանձնահատկությունները, սովորողների մտավոր ունակությունները, տարիքային փուլերը և այլն:

Ժամանակակից մանկավարժական տեխնոլոգիաները մեկը մյուսից տարբերվում են նախ և առաջ երեխայի նկատմամբ ունեցած կողմորոշմամբ, վերաբերմունքով: Ցանկաված տեխնոլոգիա կամ բխում է մանկավարժության, միջավայրի և այլ գործոնների կարևորության գաղափարներից, կամ էլ ունի անձնային կողմնորոշում՝ գլխավոր դերակատարման մեջ տեսնելով երեխային: Անձնային կողմնորոշում ունեցող մանկավարժական տեխնոլոգիաների հանգուցային բառերն են՝ «զարգացում», «անհատականություն», «ազատություն», «ինքնուրույնություն», «ստեղծագործություն»:

Անձնային կողմորոշում ունեցող մանկավարժական տեխնոլոգիաները դպրոցի կրթական համակարգի կենտրոնում տեսնում են երեխային, նրա զարգացման համար հարմարավետ, ապահով պայմանների ստեղծումը, նրա բնական ներուժի իրացումը: Երեխան այս տեխնոլոգիայի պայմաններում ոչ միայն սուբյեկտ է, այլ նաև առաջնային սուբյեկտ: Անձնային կողմնորոշում ունեցող տեխնոլոգիաները ունեն մարդաբանական, հումանիստական, հոգեթերապևտիկ ուղղվածություն, դրանց հիմնական նպատակն է երեխայի ազատ և ստեղծագործական զարգացումը:

Ժամանակակից մանկավարժության մեջ կրթության առաջնային արժեք ու նպատակ է ինքնուրույնություն, նախաձեռնողականություն, պատասխանատվության գիտակցում և սովորելու մշակույթ դաստիարակելը:

**Աշակերտը պետք է գիտելիքներ ստանա ոչ թե պատրաստի ձևով, այլ ձեռք բերի դրանք ինքնուրույնաբար՝ որոնողական, հետազոտական, համագործակցային աշխատանքի արդյունքում:** Հարկավոր է նրան հնարավորություն ընձեռել ընկերների հետ շփվելու, նախաձեռնելու, հասկանալու-բացահայտելու ուսումնասիրվող նյութը և, ի վերջո, գնահատելու իր և այլոց կարողությունները:

Ինքնուրույն գործունեության զարգացմանն են նպաստում համագործակցային ուսուցումը, ճանաչողական-որոնողական աշխատանքները, խաղային տեխնոլոգիաներով ուսուցման կազմակերպումը, ինքնագնահատման կարողությունների զարգացումը:

Համագործակցային ուսուցման դիպուկ բանաձևում է Սենեկայի այն միտքը, ըստ որի՝ *սովորեցնողը սովորում է կրկնակի:* Այդ պարագայում սովորողը շահում է երկու դեպքում էլ, երբ լսում և սովորում է ուրիշից, կամ՝ սովորեցնում է ուրշին: Դա իր հերթին ենթադրում է սովորողների արդյունավետ համագործակցություն և սովորելու գործընթացն ինքնուրույն կազմակերպելու կարողությունների զարգացում:

**Շ. Ամոնաշվիլին** ասել է. «Երեխաներին հարկավոր է առաջարկել այնպիսի հրապուրիչ գործեր, որոնց նրանք կարող են իսկույն ևեթ ձեռնամուխ լինել, և այդ գործերի իրականացման ուղղությամբ ձեռնարկված առաջին քայլերը պետք է հանգեցնեն հաջողությունների»:

Ճանաչողական հետաքրքրասիրություններ, ճանաչողական ձգտումներ. դրանք այնպիսի կարողություններ են, որոնք երեխային դրդում են ինքնուրույն որոնման, գաղտնիքների բացահայտման, պրոբլեմների ազատ քննարկման, սեփական կարծիքի հաստատման:

**Ինքնուրույնության և մոտիվացիայի ձևավորումը կրտսեր դպրոցական տարիքում**

Ինքնուրույնության մասին խոսելիս հարկ է անդրադառնալ մի շարք այլ հասկացությունների և մոտեցումենրի: Ասենք, ինչպես է այն զուգորդվում կարգապահույան հետ. Որքա՞ն ինքնուրույն և որքան կարգապահ պետք է լինի երեխան: Երբ խոսում ենք ուսումնական ինքնուրույնության մասին, անպայման հարց է ծագում. իսկ եթե երեխան չի ուզում սովորել, ապա ի՞նչ ինքնուրույնության մասին կարելի է խոսել: Այս դեպքում մենք կարիք ունենք պարզաբանելու և խոսելու ուսումնական մոտիվացիայի մասին: Մոտիվացիոն ոլորտն անձի միջումն է:

Դպրոցական առաջին տարիներին, աշակերտի ներքին դիրքորոշում ունենալով, նա ցանկանում է սովորել և լավ սովորել: Դասարանում, որտեղ ուսուցչի տեսակետը որոշիչ է և ամենահեղինակավորը, բարձր գնահատականները երեխայի համար որոշակի կարգավիճ են ապահովում: Բացի դրանից բարձր գնահատականները կրտսեր դպրցականի համար առիթ են նաև այլ խրախուսանքների: Դրանք հպարտության և հուզական կայունության գրավականն են:

Եթե այս տարիքում բարձր գնահատականներ ստանալը, ծնողների և ուսուցչի կողմից խրախուսվելը կարող են դրդել, որ երեխան սովորի, ապա հետագայում պատշաճ կրթություն ստանալը, լավ աշխատանք և ապագա ունենալը, բավականին վերացական հասկացություններ են և չեն կարող աշակերտին ստիպել նստել դասապատրաստման: Հետևաբար երխային կարելի է մղել սովորելու իր առօրյա կյանքում որևէ շարժառիթ գտնելով: Ծրագրից հետ մնացող դպրոցականների մոտիվացիոն ոլորտն այլ է: Նրանց մեջ ավելի վառ են արտահայտվում բարձր գնահատական ստանալու դրդապատճառները: Մինչդեռ նրանց առավել լավ սովորող դասընկերներն ու հասակակիցները առաջնորդվում են նաև պարտքի և պատասխանատվության զգացումով և գրագետ լինելու ցանկությամբ: Վերջիններս կազմում են երեխայի սոցիալական մոտիվների համակարգը:

Կրտսեր դպրոցական տարիքին այնքան էլ բորորշ չեն ճանաչողական առանձին հետաքրքրություններ՝ կոնկրետ առարկայի հանդեպ: Առաջադիմող աշակերտին հատուկ է առավել հետաքրքրվածությունը առավել դժվար առարկաների հանդեպ:

Ճանաչողական դրդապատճառների կարևորոգույն ուսումնաճանաչողական և ինքնակատարելագործման մոտիվն է: Եթե սովորելու ընթացքում երեխան ուրախանում է, որ ինքն ինչ որ նոր բան իմացավ, ինչ որ բան սովորեց, ապա նրա մեջ զարգանում է ուսումնական գործընթացին համապատասխան մոտիվացիա: Ցավոք սրտի, նույնիսկ բարձր առաջադիմություն ունեցող աշակերտների մեջ շատ քիչ են իրական ուսումնաճանաչողական մոտիվացիա ունեցողները:

Հաջողության հասնելու ցանկությունը (ոչ հազվադեպ) կրտսեր դպրոցականների ամենաուժեղ ցանկությունն ու մոտիվն է դառնում: Լավ առաջադիմություն ունեցող աշակերտները դրսևորում են հաջողության հասնելու մեծ ցանկություն:

Այն երեխաներին, որոնց մեջ առավել զարգացած են հեղինակության մոտիվները, առավել հատուկ են բարձրացված ինքնագնահատականը և լիդերերի հատկությունները: Եթե այս ցանկությանը գումարվում են նաև լավ ընդունակությունները, ապա այս երեխաները հասնում են բավական բարձր արդյունքների: Սակայն հաջողության հասնելու մեծ ձգտումը և մրցակցային հարաբերությունները խեղաթյուրում են այս երեխաների անձի զարգացումը, խանգարում նյութի մեջ խորասուզմանը, նրանց ստեղծագործական կարողությունների և հանդուրժողականության զարգացմանը:

Ծրագրից հետ մնացող երեխաների մեջ գերակշռում են անհաջողությունից խուսափելու, «2» չստանալու, դրան հաջորդող բացասական երևույթներից,ծնողների,ուսուցչի նախատող վերաբերմունքից խուսափելու ցանկությունը և դրդապատճառը: Եթե սովորողի այս ուսումնական մոտիվները գերակշռում են ամբողջ տարրական դպրոցի ընթացքում, ապա կրտսեր դպրոցի ավարտին երեխաները զրկվում են հաջողության հասնելու ուսումնաճանաչողական մոտիվներից ամբողջությամբ: Դա ուղեկցվում է տագնապայնոըթյան բարձր մակարդակով, դպրոցի և ուսումնական գործընթացի հանդեպ բացասական վերաբերմունքով:Այս ընթացքում չհասցնող աշակերտների մեջ կարող են զարգանալ փոխհատուցողական մոտիվներ՝սպորտով, երաժշտությամբ,զբաղվելու, կամ վատագույն դեպքում նասակակիցների մեջ բացասական արարքներով հեղինակություն ձեռք բերելու դրդապատճառները:Սակայն ինչպես ասել է Ա. Դիստերվեգը՝յուրաքանչյուր դաստիարակության վերջնական նպատակը ինքնուրույնության դաստիարակումն է ինքնագործունեւոթյան միջոցով:Եվշատ արդիական ու դիպուկ է հնչում դեռևս Ժ. Ժակ Ռուսսոյի՝ «Ձեզ երբեք չի հաջողվի ստեղծել իմաստուններ, եթե երեխաների մեջ սկսեք սպանել չարաճճիներին» միտքը:

**Ինքնուրությունն** անձի ընդհանրացված հատկություն է, որը դրսևորվում է նախաձեռնողականության,քննադատականության, համապատասխան ինքնագնահատականի և սեփական վարքի ու գործողությունների համար պատասխանատվության զարգացման մեջ:

**Մ.Մոնտեսորիի** կարծիքով՝ երեխային պետք է անընդհատ սովորեցնել, թե ինչպես նա ցանկացած գործողություն կատարի ինքնուրույն: «Կարգապահությունը ազատության մեջ է, և կարգապահությունը ևս պիտի լինի ակտիվ և գործուն,-ասում է նա: -Երբ երեխային սովորեցնում ենք շարժվել, գործել, մտածել, մենք նրան պատրաստում ենք կյանքին, երբ սովորեցնում ենք ինչպես նստել անշարժ և լսել ուսուցչին, մենք երեխային պատրաստում ենք դպրոցին»: Սա տեսակետ է, որը դժվար է ընկալվում ավանդական դպրոցի ներկայացուցիչների կողմից: Ինչպե՞ս կարգապահության հասնել ազատ երեխաների դասարանում: Սովորաբար մենք երեխաներին համարում ենք կարգապահ, երբ նա լռակյաց և կաշկանդված է լինում: Իսկ յդ դեպքում ըստ Մոնտեսորիի, նա կարծանված, այլ ոչ կարգապահ անձ է: Նա մարդուն անվանում է կարգապահ, երբ տիրապետում է ինքն իրեն, կարողանում է կազմակերպել իր վարքն ու գործունեությունը՝ համապատասխան հասարակական և մարդկային տարբեր իրավիճակների և կանոնների: Երեխաների ազատության սահմանը պետք է լինի կոլկտիվ շահը, իսկ ձևը՝ նրա դաստիրարակությունը: Բնականաբար, մենք պետք է երեխայի մեջ ճնշենք և աշխատենք վերացնել այն ամենը, ինչ վնասում է հասարակությանը, վիրավորում ուրիշների արժանապատվությունը: Իսկ մնացած բոլոր դրսևորումները, որոնք ունեն դրական ուղղվածություն, պետք է խրախուսվեն և գտնվեն դաստիարակչական աշխատանքների կենտրոնում:

Մարդը չի կարող ազատ լինել, եթե նա ինքնուրույն չէ: Փոքր երեխաները ձգտում են ինքնուրույնության դեռևս շատ վաղ հասակից: Այսինքն՝ դա երեխայի բնական պահանջմունքն է և գոյատևման կարևոր պայմանը: Յուրաքանչյուր մանսագիտական մանկավարժական մոտեցում այս կամ այն կերպ պետք նպաստի երեխայի ինքնուրույնության զարգացմանը:

Հաճախ մենք ծառայում ենք երեխաներին, ցանկանալով կյանքը նրանց համար առավել հարմարավետ դարձնել, կամ արդարացնել մեր լավ ծնող լինելու գաղափարը: Սակայն դրանով ուղղակիորեն ճնշում ենք երեխայի ինքնուրույնությունը և խանգարում նրա հասունացմանը:

Յուրաքանչյուրին հայտնի է, որ երեխային սովորեցնել գտալից օգտվել, ինքնուրույն ուտել, լվացվել և խնամել ինքն իրեն ավելի բարդ է քան այդ ամենը նրա փոխարեն արագ անելը: Ահա այս է երեխաներին ինքնուրույնությունից զրկող ամենամեծ գործոնն ու դրդապատճառը:

**Լ. Ս. Վիգոտսկին** առաջ է քաշումերեխայի զարգացման մերձավոր գոտու մասին տեսությունը, որտեղ նշվում է, որ միայն այն դեպքում, երբ ուսուցումը մեկ քայլ առաջ է երեխայի զարգացման ներկա մակարդակից, այն կարող է զարգացնող լինել: Ինչպե՞ս է այս տեսակետն առնչվում ինքնուրույնությանը: Վիգոտսկին ասում է, որ երեխայի յուրաքանչյուր տարիքային փուլում կա գործողությունների շրջանակ, որ երեխան կարողանում է կատարել միայն մեծահասակի օգնությամբ: Դրանից դուրս այն բոլոր գործողություններն են, որոնք երեխան առհասարակ չի կարողանում կատարել այս տարիքում: Յուրաքանչյուր տարիքային փուլ անցնելիս երեխան կատարում է մեկ քայլ առաջ: Իսկ այդ քայլն այն է, որ նա կարողանում է ինքնուրույն անել նախորդ փուլում մեծահասակի օգնությամբ կատարածը:

Երբ երեխայի զարգացման ընթացքում մենք օգնում ենք նրան կատարելու այն, ինչ ինքը չի կարողանում ինքնուրույն անել, ապա ապագայում նա այդ գործողությունը կարողանում է կատարել ինքնուրույն, առանց մեր օգնության: Ապագայում արդեն առաջանում են նոր գործողություններ, որոնց կատարման համար երեխան ունենում է մեր օգնության կարիքը: Այստեղ պետք է ուշադրություն դարձնել այն հանգամանքին, որ օգնել, այլ ոչ կատարել երեխայի փոխարեն (ըստ Վիգոտսկու): Այս տեսկետի վրա է հենվում ինքնուրույնության զարգացման և ձևավորման մանկավարժական աշխատանքը: Այս գործընթացը պահանջում է երեխայի կարողությունների տարիքային առանձնահատկությունների մանրակրկիտ իմացություն: Ցանկացած փուլում երեխան կարող է բողոքել, ասել, որ չի կարողանում այս կամ այն գործը կատարել: Մեծահասակը հստակ պետք է տարբերի՝ երեխան ծուլանում է, թե իսկապես չի կարողանում անել այդ բանը: Դրա համար պետք է և՛ երեխային ճանաչել, և՛ իմանալ այդ տարիքի առանձնահատկություններն ընդհանրապես: Երբեք պետք չէ մոռանալ, որ ոչինչ չի կարելի անել երեխայի փոխարեն, այլ հարկավոր է աջակցող, սատարող օգնություն ցույց տալ կոնկրետ գործողություններ կատարելիս: Անընդհատ պետք է խրախուսել երեխայի ինքնուրույն գործողությունները:

Վիգոտսկին նշում է, որ բացի երեխայի զարգացման տարիքային մակարդակից, կա նաև երեխայի զարգացման իրական մակարդակ՝ այն բոլոր կարողություններն ու հմտությունները, որ երեխան ունի իր տարիքային մակարդակի սահմաններում: Այն բոլոր կարողությունները, որ երեխան արդեն ունի կազմում են իր երեկվա զարգացման և ուսուցման արդյունքները, այն պտուղները, որոնք հասունացել են արդեն: Կան պտուղներ, որոնք հասունացման ընթացքի մեջ են, դրանք մատնանշում են երեխայի կարությունների ու հմտությունների զարգացման վաղվա իրավիճակը: Ահա այս հասունացող և զարգացող կարությունների և հմտությունների ոլորտում էլ զարգացնում ենք երեխայի ինքնուրույնությունը:

Ինքնուրույն աշխատանք ասելով՝ հասկանում ենք մեծահասակի մասնակի կամ ամբողջական ղեկավարությամբ աշակերտի լիարժեք կամ առավելապես ինքնուրորյն կատարած աշխատանքը:

Ինքնուրույն զարգացման համար ուսուցման լավագույն կազմակերպման ձևը խմբային, համագործակցային աշխատանքն է: Երբ երեխան իր աշխատանքը համեմատում է մյուսների աշխատանքի հետ և գնահատում իրեն, այս տեսակ գնահատումն առավել մեծ նշանակություն է ունենում իր անձի ձևավորման վրա, քան այն, երբ կողքից ասում են՝ «Լավ է», «Վատ է» և այլն:

**Սովորողների ինքնուրույնության զարգացման նպատակով անհրաժեշտ է.**

* Առաջին օրերից սկսած երեխաներին մասնակից դարձնել ընդհանուր շաբաթվա գործերի պլանավորմանը, ինչպես նաև մշակել իրենց գործերը պլանավորելու հմտությունները:
* Երեխաների հետ միասին քննարկել և ամփոփել շաբաթական պլանների իրագործումն ու արդյունքները:
* Երեխաների համար հասանելի ձևով զարգացնել հասարակական և կոլեկտիվ աշխատանքները գնահատելու և արժևորելու կարողությունները:
* Մարզել երեխաների՝ միմյանց պատասխանները քննարկելու և գնահատականները վերլուծելու կարողություն:
* Քննարկել արարքները, վերլուծել և գնահտել:
* Երեխաների սխալների հանդեպ հանդուրժող լինել. հակառակ դեպքում երեխաների մեջ վնասվում է առաջին հերթին նախաձեռնողականությունը, այսինքն՝ ինքը՝ ինքնուրույնությունը:
* Անընդհատ հետաքրքրվել երեխաների տեսակետներով և կարծիքներով:
* Երբ երեխան օգնություն է խնդրում, նախ վստահություն հայտնել, որ դա նա կարող է անել ինքնուրույն: Եթե դա չօգնի, ուղղակի ուղղորդող խորհուրդներ տալ: Եթե այս կերպ երեխան չկարողանա կատարել հանձնարարությունը, ապա աստիճանաբար օգնության չափը մեծացնել:
* Առավել շատ հարցեր տալ երեխաներին, իսկ բացատրությունների դիմել միայն այն դեպքում, երբ այլ կերպ հնարավոր չէ նյութի ընկալումը:
* Վստահ լինել, որ երեխաներից կարելի է շատ բան սովորել և ստանալ:

Սա գրեթե յուրաքանչյուր ուսուցչի համար մատչելի *ժողովրդավարական* միջոցների համախումբ է:

Անհրաժեշտ է նաև ասել, որ տարրական դասարաններում, *ժողովրդավարական* մեթոդների կիրառմամբ, հասարակական կարծիքի ձևավորումը բավական զգուշություն և մանկավարժական նրբանկատություն է պահանջում: Կրտսեր դպրոցականներն իրենց գնահատականների մեջ բավական խիստ և ծայրահեղ են, հատկապես, երբ խոսքը վերաբերում է իրենց համադասարանցիներին: Նրանք չեն ճանաչում միջին գույներ, նրանց գնահատականները բևեռային են և անհիմն, հատկապես այն դեպքերում, երբ համընկնում են ուսուցչի տեսակետների և գնահատականների հետ: Երեխաներից որևէ մեկի վարքի հանդեպ ուսուցչի բացասական գնահատականը կարող է ծնել այդ աշակերտի հանդեպ ամբողջ դասարանի վատ վերաբերմունքը, ընդհուպ մինչև ֆիզիկական պատիժներ:

Սովորողների ինքնուրույնությունը զարգացնող աշխատանք է գործնական աշխատանքը:

Աշխատանքի կատարման կարգը՝ ինքնուրույն:

Նպատակները՝

1. Ամրակայել խնձորի մասին ունեցած գիտելիքները, դրանք կիրառել գործնականում:
2. Ինքնուրույն աշխատելու կարողությունների զարգացում:

Ստեղծել միջառարկայական կապեր մայրենի, կերպարվեստ, ես և շրջակա աշխարհը առարկաների հետ:

Գործնական աշխատանք

3-րդ դասարան- «Ում համար է խնձորը»

* Բանաստեղծությունն ընթերցելիս ի՞նչ պատկերներ տեսաք:
* Ում համար ինչ է խնձորը:
* Ըստ քեզ՝ ի՞նչ է խնձորը:
* Խնձորի մասին կարծիքդ ասա այլ «հերոսների» միջոցով, օրինակ՝ հյութաքամիչի:
* Ստեղծագործաբար վերարտադրեք տեքստը՝ ներմուծելով նոր հերոսներ:
* Տրված հոմանիշներով փորձիր հորինել հեքիաթ կամ պատմվածք:
* Նկարել խնձոր, գունավորիր՝ օգտագործելով գունային խառնուրդներ:
* Կազմիր բառակապակցություններ տրված բառերով:

Խնձոր\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Պտուղ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ծառ\_\_\_\_\_\_\_\_\_\_\_\_\_\_\_\_\_\_\_\_\_\_\_

* Հորինի՛ր հանելուկ խնձորի վերաբերյալ:
* Լրացրու՛ աղյուսակը:

|  |  |  |
| --- | --- | --- |
|  | Ճիշտ է | Սխալ է |
| Խնձորը բանջարեղեն է |  |  |
| Խնձորը օգտակար է |  |  |

* Նամակ գրի՛ր խնձորին:
* Ի՞նչ ես կարծում խնձորը ստացավ իրեն հուզող հարցերի պատասխանը:

Դասերի ժամանակ սիրում եմ նորամուծություններ անել, քանի որ դասը ստեղծագործական պրոցես է, ստեղծագործում եմ աշակերտներիս հետ: Վստահում եմ իրենց: իմ աշակերտներից շատ բան եմ ստանում և սովորում: Իմ ուղղորդող խորհուրդներով սովորողը վստահում իր կարողություններին և կարողանում է առաջադրանքը ինքնուրույն անել:

«Կաթիլը» նյութը անցնելուց առաջ ակտիվացնել նրանց նախնական գիտելիքները: Կիրառել «թռուցիկ դրառում» մեթոդական հնարը և պատասխանել հարցերին.

* Երբևէ մտածել ես, թե ինչպես են գոյանում ամպերը:
* Տարվա որ եղանակին ջուրն ի՞նչ վիճակում է:

Ապա գրատախտակին գրել հետևյալ բառերն ու արտահայտությունները և կանխագուշակումներ անել տեքստի բովանդակության վերաբերյալ. (ամպ, քարացած կաթիլ, ագռավ, ամպ, քչքչան գետակ, սառույց, ձյուն, բարձր սար):

Կարելի է կիրառել «Ուղղորդված ընթերցանություն» մեթոդական հնարը: Աշակերտները տեքստը կարդում են լուռ, կանգառներով՝ հատված առ հատված: Յուրաքանչյուր հատվածի համար աշակերտը գրում է հարցերը: Բարձրաձայն ընթերցումից հետո աշակերտներին ուղղվում են հարցերը:

Գործնական աշխատանքի ընթացքում օգնել ինքնուրույն ներկայացնել ջրի մասին ինենց ունեցած գիտելիքները: Գրել հանելուկ ջրի մասին:

* Անվանի՛ր երեք առարկա, որոնք գրավեցին քո ուշադրությունը նկարում:
* Գրիր դրանց անունները և այդ առարկաներին վերագրի՛ր հատկանիշներ:
* Ինքնուրույն աշխատանքի ժամանակ նկարում պատկերված երեք առարկաներով կազմի՛ր բառակակապակցություններ:
* Հորինի՛ր մի պատմություն, օգտագործելով այդ բառակապակցությունները:

Թեմայի ամփոփման ընթացքում ներկայացնել արդյունքները, կազմակերպել շնորհանդես:

* Բնության ի՞նչ հրաշքներ գիտեմ:
* Ի՞նչ կարող ենք անել, որպեսզի պահպանենք բնության հրաշքները:

Այնուհետև ձևավորված խմբերը կներկայացնեն իրենց ներկայացված բնության որևէ հրաշքը: իրենց հավաքած և մշակած նյութերը կներկայացնեն:

Սա նպաստում է աշակերտների ստեղծագործական գործունեությանը, օգնում է տեղեկատվությունը ինքնուրույն ներկայացնելու և սովորողների հաղորդակցական կարողությունների զարգացմանը:

Այսօրվա մեթոդներից է փոխներգործուն (ինտերակտիվ) մեթոդը, որի հիմքում ընկած է սովորողի ինքնուրույն ուսումնական գործունեությունը, գիտելիքների ձեռքբերման ընթացքին նրա անմիջական ու գործուն մասնակցությունը: Այստեղ աշակերտը նյութը սովորում է ինչ-որ բան կատարելով՝ մասնակցելով որոշակի գործընթացի, ընդգրկվելով թե՛ անհատական, թե՛ խմբային աշխատանքներում: Այս դեպքում նա ավելի լավ է յուրացնում նյութը, ինչպես նաև ձեռք բերած գիտելիքը կիրառելու կարողությունները:

Կան մեթոդներ, որտեղ սովորողը դառնում է դասի գործուն մասնակիցը: Օրինակ մաթեմատիկային գործնական աշխատանքն այսպիսին է.

*Կարկինի միևնույն բացվածքով գծիր երեք շրջանագիծ: դրանց կենտրոնով տա՛ր ուղիղներ: Կտրի՛ր*  *շրջանները և դրանցից յուրաքանչյուրը ծալի՛ր տրամագծով:*

* Սովորողը կարդում է պահանջը և սկսում է ինչ-որ բան անել: Նա ոչ թե ինչ-որ բան է սովորում, այլ ինչ-որ բան է անում:
* Նա կարողանում է իր ունեցած գիտելիքները ընդհանրացնել և համակարգել:
* Այս դեպքում զարգանում է սովորողի ստեղծագործական ունակությունը:

Առաջադրանքը կատարելուց հետո աշակերտը կատարում է եզրահանգում (շրջանը տրամագծով բաժանվում է երկու հավասար մասերի): Այնուհետև մտածում է, թե որտեղ կարելի է օգտագործել շրջանը, կիսաշրջանը: Օր.՝ տեխնոլոգիայի ժամերին տոնածառի խաղալիք, զատիկ պատրաստելիս և այլն:

**Եզրակացություն**

Այսպիսով՝ նման ծայրահեղ դրսևորումներից խուսափելու համար ցանկալի է հետևել մի քանի խորհուրդների.

* Դասերի ընթացքում ստեղծել այնպիսի մթնոլորտ, որ երեխաների և ուսուցչի միջև հնարավոր լինի երկխոսություն:
* Աշակերտների միջև դաստիարակել հաղորդակցական հմտություններ, նրբանկատություն, զգայունություն, բարեսրտություն:
* Սովորողի անձը ձևավորել և զարգացնել՝ օգտագործելով խմբային մեթոդներ:

**Երեխայի ինքնուրույնությունը զարգացնող ուսուցիչը՝**

* Ինքնուրոյն որոշումներ է կայացնում և կարևոր հարցերի որոշումների ժամանակ ավելի շատ լսում է իր ներքին ձայնը, այլ ոչ ընկերների խորհուդները:
* Հասարակական կարծիքը չանտեսելով հանդերձ՝ ունի սեփական կարծիք ցանկացած երևույթի վերաբերյալ:
* Իր արարքներն գնահատողը ինքն է, այլ ոչ իրեն շրջապատող մարդիկ:
* Սիրում է ինքնուրույն մարդկանց, չի սիրում ուրիշների փոխարեն որոշումներ կայացնել:
* Դաստիարակում է ինքնուրույն երեխաներ, ուրախանում է, երբ իր երեխաներն անկախանում են:
* Դասերի ժամանակ նախընտրում է հարցեր ուղղել սովորողներին, քան բացատրություններ տալ:
* Սիրում է բազմազանություն, միօրինակությունը նրան ձանձրացնում է:
* Սեփական նորամուծություններն է անում դասավանդման գործընթացի մեջ, լարվում է, երբ ամեն ինչ պարտադրվում է «վերևից»:
* Դասի ընթացքում առավելապես օգտագործում է բաց հարցեր, չի սիրում «այո» կամ «ոչ» պատասխաններ պահանջող հարցեր:

**Օգտագործված գրականության ցանկ**

1. Белкин А. С. Основи вазрастной хедагогики: Издательский центр «Академия», 2000
2. Выготский Л. С. Психология развития ребенка. Эксмо, 2005
3. М. Монтессори. Помоги мне сделать это самому. Издат. дом «Карапуз», 2000